CELEX: 32019D1944
Language: bg
Date: 2019-11-25 00:00:00
Title: Решение (ОВППС) 2019/1944на Съвета от 25 ноември 2019 година за изменение на Решение (ОВППС) 2016/1693 относно ограничителните мерки срещу ИДИЛ (Даиш) и Ал-Кайда и лица, групи, предприятия и образувания, свързани с тях

25.11.2019   
               
               
                  BG
               
               
                  Официален вестник на Европейския съюз
               
               
                  LI 303/3
               
            
         РЕШЕНИЕ (ОВППС) 2019/1944НА СЪВЕТА
         от 25 ноември 2019 година
         за изменение на Решение (ОВППС) 2016/1693 относно ограничителните мерки срещу ИДИЛ (Даиш) и Ал-Кайда и лица, групи, предприятия и образувания, свързани с тях
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност, като има предвид, че:
         като има предвид, че:
         
                     (1)
                  
                  
                     На 20 септември 2016 г. Съветът прие Решение (ОВППС) 2016/1693 (1) относно ограничителните мерки срещу ИДИЛ (Даиш) и Ал-Кайда и други лица, групи, предприятия и образувания, свързани с тях.
                  
               
                     (2)
                  
                  
                     С оглед на продължаващата заплаха, която представляват ИДИЛ (Даиш) и Ал-Кайда и лицата, групите, предприятията и образуванията, свързани с тях, едно лице следва да бъде добавено към списъка с лица, групи, предприятия и образувания, съдържащ се в приложението към Решение (ОВППС) 2016/1693.
                  
               
                     (3)
                  
                  
                     В Решение (ОВППС) 2016/1693 следва да се добави разпоредба, която пояснява, че Съветът и върховният представител могат да обработват лични данни за осъществяването на техните задачи съгласно посоченото решение.
                  
               
                     (4)
                  
                  
                     Поради това Решение (ОВППС) 2016/1693 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2016/1693 се изменя, както следва:
            
                        1)
                     
                     
                        Вмъква се следният член:
                        
                           „Член 6а
                           
                              1.   Съветът и върховният представител на Съюза по въпросите на външните работи и политиката на сигурност („върховния представител“) могат да обработват лични данни за осъществяването на техните задачи съгласно настоящото решение:
                              
                                          а)
                                       
                                       
                                          по отношение на Съвета - за изготвяне и изменение на приложението;
                                       
                                    
                                          б)
                                       
                                       
                                          по отношение на върховния представител - за изменение на приложението.
                                       
                                    
                           
                              2.   Съветът и върховният представител могат да обработват, когато е уместно, съответните лични данни, отнасящи се до престъпления, извършени от посочените физически лица, до осъждания на тези лица или до мерки за сигурност, засягащи тези лица, само до степента, за която такова обработване е необходимо за изготвянето на приложението.
                           
                           
                              3.   За целите на настоящото решение Съветът и върховният представител са определени за „администратори“ по смисъла на член 3, точка 8) от Регламент (ЕС) 2018/1725 на Европейския парламент и на Съвета (*1), за да се гарантира, че засегнатите физически лица могат да упражняват правата си съгласно Регламент (ЕС) 2018/1725.
                           
                        
                        
                           (*1)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 21.11.2018 г., стр. 39).“"
                        
                     
                  
                        2)
                     
                     
                        Приложението се изменя съгласно приложението към настоящото решение.
                     
                  
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 25 ноември 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Решение (ОВППС) 2016/1693 на Съвета от 20 септември 2016 г. относно ограничителните мерки срещу ИДИЛ (Даиш) и Ал-Кайда и други лица, групи, предприятия и образувания, свързани с тях, и за отмяна на Обща позиция 2002/402/ОВППС (ОВ L 255, 21.9.2016 г., стр. 25).
      
      
         
            ПРИЛОЖЕНИЕ
            В списъка в приложението към Решение (ОВППС) 2016/1693 се добавя следното вписване:
            
                        „5.
                     
                     
                        Guillaume PIROTTE; дата на раждане: 7 юни 1994 г.; място на раждане: Grasse (Франция); гражданство: френско.“